Diari Oficial de la Generalitat Valenciana


Sumari del DOGV 6724, del 29-02-2012 (2012/1738)

RESOLUCIÓ de 17 de gener de 2012, de la Conselleria d'Educació, Formació i Ocupació, per la qual es complementen els annexos de la Resolució de 15 de juliol de 2011, de la Conselleria d'Educació, Formació i Ocupació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i cicles formatius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6724

Data del DOGV
:   29-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1738


Data del document
:   17-01-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 17 de gener de 2012, de la Conselleria d'Educació, Formació i Ocupació, per la qual es complementen els annexos de la Resolució de 15 de juliol de 2011, de la Conselleria d'Educació, Formació i Ocupació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i cicles formatius. [2012/1738]  
  
La Resolució de 15 de juliol de 2011 (DOCV núm. 6596, de 29.08.2011), de la Conselleria d'Educació, Formació i Ocupació, resol els expedients d'incorporació, modificació i pròrroga dels convenis i concerts educatius d'Educació Infantil, Educació Especial, Educació Primària, Educació Secundària Obligatòria, Batxillerat i cicles formatius.  
L'article 5 del Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE 27 desembre 1985, núm. 310), establix que per a poder acollir-se al règim de concerts els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir les ensenyances que constituïxen l'objecte del concert, sotmetre's a les normes establides en el títol IV de la dita llei orgànica i assumir les obligacions derivades del concert en els termes establits en este reglament.  
En els annexos de la mencionada resolució s'especifica la circumstància d'aquelles unitats que havien sigut estimades per a l'accés al règim de concerts educatius, amb la condició de reunir els requisits per a l'autorització d'obertura i funcionament abans de l'inici del curs escolar 2011-2012.  
La Resolució de 15 de juliol de 2011, en l'apartat tercer i quart, que fa referència als centres que impartixen Formació Professional inicial i Batxillerat, respectivament, condiciona el concert al fet que, després de la comprovació prèvia de la Inspecció Educativa, les unitats s'hagen constituït amb el nombre mínim d'alumnes exigit per al seu concert per l'Orde de 26 de desembre de 2008, de la Conselleria d'Educació, per la qual s'establix el procediment que els centres docents de la Comunitat Valenciana han de seguir per a sol·licitar l'accés al règim de convenis o concerts educatius, o convenis o concerts singulars, la seua renovació, la seua pròrroga o la modificació d'estos, i s'aproven els models de documents administratius en què s'han de formalitzar els esmentats convenis o concerts (DOCV núm. 5927, de 07.01.2009).  
D'altra banda, el titular d'un dels centres ha presentat la renúncia voluntària a una de les unitats estimades.   
Per tant, s'establix la necessitat d'elaborar una resolució on es publique la resolució efectiva final.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE núm. 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, d'11.02.1989); el Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació (BOE núm. 167, de 14.07.2006), i l'Orde de 26 desembre de 2008, de la Conselleria d'Educació, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts econòmics singulars, la seua renovació, la seua pròrroga o la modificació d'estos, i aprova els models de documents administratius en què s'han de formalitzar els esmentats convenis o concerts (DOCV núm. 5927, de 07.01.2009).  
  
Vista la proposta del director general d'Ordenació i Centres Docents de data 17 de gener de 2012, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
Primer  
Adequar els annexos de la Resolució de 15 de juliol de 2011 (DOCV núm. 6596, de 29.08.2011), de la Conselleria d'Educació, Formació i Ocupació, respecte dels centres educatius que han obtingut l'autorització suficient per a accedir a la totalitat del que se sol·licita (article 5 del Reial Decret 2377/1985, de 18 de desembre) amb efectes del curs escolar 2011-2012; els corresponents concerts educatius queden respecte d'eixos centres i unitats d'ensenyança tal com figuren a continuació:  
- Centre privat concertat María Auxiliadora, amb codi 03337147, a Alacant. La unitat de 1r de Batxillerat que es va condicionar a l'autorització queda estimada.  
- Centre privat concertat Sagrada Familia, amb codi 65260382, a Elx. La unitat d'Educació Infantil que es va condicionar a l'autorització queda estimada.  
- Centre privat concertat Diocesano Santo Domingo, amb codi 55691229, a Orihuela. La unitat d'Educació Infantil que es va condicionar a l'autorització queda estimada.  
- Centre privat concertat Luis Amigó, amb codi 75148399, a Godella. La unitat de Primària que es va condicionar a l'autorització queda estimada.  
- Centre privat concertat la Nostra Escola Comarcal, amb codi 33581718, a Picassent. La unitat d'Educació Primària que es va condicionar a l'autorització queda estimada.  
- Centre privat concertat Escuelas San José (I. Polit.), amb codi 39005270, a València. La unitat de 1r del cicle formatiu de Grau Mitjà Instal·lacions de Telecomunicacions que es va condicionar a l'autorització queda estimada.  
- Centre privat concertat Nuestra Señora de Loreto, amb codi 86675659, a València. La unitat d'Educació Secundària Obligatòria 1r i 2n que es va condicionar a l'autorització queda estimada.  
- Centre privat concertat Sagrada Familia, amb codi 50104945, a València. La unitat mixta de 1r de Batxillerat que es va condicionar a l'autorització queda estimada.  
  
Segon  
Adequar els annexos de la Resolució de 15 de juliol de 2011 (DOCV núm. 6596, de 29.08.2011), de la Conselleria d'Educació, Formació i Ocupació, respecte dels centres que impartixen Formació Professional inicial i Batxillerat, després de la comprovació prèvia de la Inspecció Educativa, les unitats dels quals no s'han constituït amb el nombre mínim d'alumnes exigit per al seu concert per l'Orde de 26 de desembre de 2008; el corresponent concert educatiu respecte d'este centre i unitats d'ensenyança de Batxillerat queda tal com figura a continuació:  
  
- Centre privat concertat Juan XXIII, amb codi 41374658, a Burjassot. El concert en Batxillerat queda constituït en 3 unitats de 1r de Batxillerat i 2 unitats de 2n de Batxillerat.  
  
Tercer  
Adequar els annexos de la Resolució de 15 de juliol de 2011 (DOCV núm. 6596, de 29.08.2011), de la Conselleria d'Educació, Formació i Ocupació, respecte al centre educatiu que ha presentat la renúncia voluntària a una de les unitats estimades; el corresponent concert educatiu queda respecte d'este centre i unitats d'ensenyança tal com figuren a continuació:  
- Centre privat concertat Jesús María, amb codi 40821701, a Alacant. La unitat mixta de 1r de Batxillerat queda desestimada.  
  
Quart  
Les resolucions dels expedients d'incorporació, renovació i pròrroga dels convenis i concerts educatius que conté la present resolució s'inscriuran en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, es considera que els seus efectes acadèmics i econòmics fan referència a l'inici del curs escolar 2011-2012.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa; contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació en el termini d'un mes a comptar de l'endemà de ser notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser notificat.  
  
València, 17 de gener de 2012.- La consellera d'Educació, Formació i Ocupació: María José Catalá Verdet.